Eesti meteoroloogia ja hüdroloogia instituut hoiatab oma kodulehel tormi eest.    Soome lahel tugevneb pärastlõunal lõuna- ja kagutuul 14-18, puhanguti 20 meetrini sekundis. Laine kõrguseks on 2-4 meetrit.    Väinamerel tugevneb tuul 14-18, iiliti kuni 22 meetrini sekundis. Liivi lahel võib tuul puhanguti ulatuda isegi 24 meetrini sekundis ja laine kõrguseks on seal 2-4 meetrit.    Temperatuur eeloleval nädalavahetusel  alla nulli ei lange. Ööl vastu homset tuleb kuni viis kraadi, päeval kaks kuni kuus kraadi sooja. Pühapäeval jääb temperatuur nii öösel kui päeval ühe ja kuue plusskraadi piiresse.    Sajab peamiselt vihma, ööl vastu homset võib ka lörtsi tulla.    Maria-Elisa Rannajõe  EPL OnLine